DECRET 174/2001, de 26 de juny, pel qual es regula l'aplicació a Catalunya del Reial decret 1254/1999, de 16 de juliol, de mesures de control dels riscos inherents als accidents greus en els quals intervinguin substàncies perilloses. - DOGC. Diari Oficial de la Generalitat de Catalunya - Legislació - VLEX 331310178\nDECRET 174/2001, de 26 de juny, pel qual es regula l'aplicació a Catalunya del Reial decret 1254/1999, de 16 de juliol, de mesures de control dels riscos inherents als accidents greus en els quals intervinguin substàncies perilloses.\n174/2001, de 26 de juny, pel qual es regula l’aplicació a Catalunya del Reial decret 1254/1999, de 16 de juliol, de mesures de control dels riscos inherents als accidents greus en els quals intervinguin substàncies perilloses.\nL’any 1982, el Consell de les Comunitats Europees aprovava la Directiva 82/501/CEE, relativa als riscos d’accidents greus en determinades activitats industrials. Aquesta directiva, així com les seves modificacions, varen transposar-se a l’ordenament jurídic de l’Estat mitjançant sengles reials decrets, alhora que el Govern de la Generalitat aprovava les corresponents disposicions d’aplicació a Catalunya d’aquestes normes relatives a accidents greus.\nCatorze anys més tard, i recollint l’experiència obtinguda durant aquest temps, el Consell de la Unió Europea va aprovar la Directiva 96/82/CE, de 9 de desembre de 1996, relativa al control dels riscos inherents als accidents greus en els quals intervinguin substàncies perilloses. Aquesta Directiva ha representat una millora substancial al incorporar, entre altres coses, la política de prevenció d’accidents greus (PPAG) i el sistema de gestió de la seguretat (SGS) com a eines fonamentals dels industrials per a la prevenció, així com l’atenció a l’efecte dominó i la consideració del risc en la política d’ordenació del territori i en les decisions urbanístiques.\nAquesta Directiva ha estat transposada a l’ordenament jurídic de l’Estat mitjançant el Reial decret 1254/1999, de 16 de juliol, pel qual s’aproven mesures de control dels riscos inherents als accidents greus en els quals intervinguin substàncies perilloses. S’escau, per tant, l’aprovació d’aquest Decret per tal d’aconseguir una aplicació efectiva a Catalunya d’aquesta disposició, així com definir les diferents funcions que el Reial decret encomana a les comunitats autònomes.\nEl procediment que s’estableix en aquest Decret en relació amb la construcció i posada en servei de nous establiments i a les seves modificacions, es troba perfectament vinculat amb el procediment general d’autorització ambiental, previst a la Llei 3/1998, de 27 de febrer, de la intervenció integral de l’Administració ambiental.\nAquest Decret estableix que els industrials d’establiments afectats per l’article 9 del Reial decret 1254/1999 hauran de presentar una anàlisi quantitativa de risc (AQR). Tant aquesta anàlisi com la resta de documentació cal que sigui avaluada, tal com exigeix l’apartat 4 de l’article 9 de l’esmentat Reial decret. Ara bé, atès que l’expertesa necessària per a l’avaluació no està normalitzada en normes ni especificacions tècniques, no s’utilitza la col·laboració d’entitats d’inspecció i control (EIC), sinó d’entitats avaluadores que han de ser prèviament reconegudes per la Direcció General de Consum i Seguretat Industrial del Departament d’Indústria, Comerç i Turisme. Tot això, sens perjudici que les EIC —les quals tenen reservada la funció inspectora d’aquestes instal·lacions— adquireixin també la condició d’entitats avaluadores.\nQuant a les funcions que pertoquen a la Generalitat de Catalunya relatives a l’aprovació dels diferents plans de protecció civil que s’han d’elaborar en relació amb les instal·lacions afectades pel Reial decret 1254/1999, cal assenyalar que la Llei 4/1997, de 20 de maig, de protecció civil de Catalunya, regula el seu contingut i el procediment d’aprovació, tot i tenint en compte les disposicions de la Directriu bàsica vigent per a l’elaboració i homologació dels plans especials del sector químic. Així mateix, correspon a la Comissió de Protecció Civil de Catalunya informar els plans d’emergència exterior i homologar els plans d’emergència interior.\nEn conseqüència, a proposta dels consellers d’Indústria, Comerç i Turisme i d’Interior, d’acord el dictamen de la Comissió Jurídica Assessora i d’acord amb el Govern,\nL’objecte d’aquest Decret és regular l’aplicació a Catalunya del Reial decret 1254/1999, de 16 de juliol, pel qual s’aproven mesures de control dels riscos inherents als accidents greus en els quals intervinguin substàncies perilloses (en endavant, Reial decret) i, en concret:\na) Determinar els òrgans competents per a les diferents funcions.\nb) Establir les normes de procediment en matèria d’accidents greus a les quals s’ha d’adaptar l’execució i la posada en servei dels nous establiments o les noves instal·lacions afectats pel Reial decret, així com les seves modificacions. També establir els procediments i normes d’aplicació per a les obligacions d’actualització i de regularització dels establiments existents, definides en el Reial decret.\nc) Regular les condicions que han de complir les entitats avaluadores i el procediment per a l’obtenció de l’autorització.\nd) Concretar les figures de planificació d’emergències associades als accidents greus en els quals intervinguin substàncies perilloses, d’acord amb el que preveu la Llei 4/1997, de 20 de maig, de protecció civil de Catalunya.\ne) Determinar les normes d’actuació en cas d’accident greu.\nf) Establir el sistema d’inspecció i control, en matèria de prevenció d’accidents greus, dels establiments o instal·lacions afectats pel Reial decret.\nAquest Decret és d’aplicació als establiments i a les instal·lacions compresos en l’article 2 del Reial decret, amb les exclusions previstes a l’article 4 del Reial decret.\nÒrgans competents en relació amb les funcions previstes al Reial decret\nCorresponen a la Direcció General d’Emergències i Seguretat Civil les funcions següents:\na) Les que li corresponguin en el règim d’autorització ambiental de la Llei 3/1998, de 27 de febrer, de la intervenció integral de l’Administració ambiental i en els reglaments de desplegament de l’esmentada llei.\nb) Rebre de la Direcció General de Consum i Seguretat Industrial, per a Barcelona, i de les delegacions territorials del Departament d’Indústria, Comerç i Turisme, per a la resta del territori (en endavant, òrgans territorials competents del Departament d’Indústria, Comerç i Turisme):\nLa documentació que els industrials han de presentar d’acord amb els articles 6, 7, 8, 9 i 11 del Reial decret 1254/1999.\nLa informació sobre modificacions d’establiments o instal·lacions que puguin tenir conseqüències importants pel que fa al perill d’accident greu i la informació sobre la possibilitat d’efecte dominó.\nc) Rebre dels titulars d’establiments i d’elements que poden resultar afectats per accidents greus, segons el que estableix l’apartat 2 de l’article 22 d’aquest Decret, els corresponents plans d’autoprotecció per tramitar la seva homologació.\nd) Rebre dels industrials afectats pel Reial decret, de forma immediata, les comunicacions sobre accidents greus, tal i com preveu l’article 23 d’aquest Decret, així com la col·laboració necessària per informar la població. També les funcions previstes a l’article 15 del Reial decret.\ne) Rebre de les autoritats municipals, de forma immediata, les comunicacions sobre accidents greus que s’originin en el seu terme municipal, independentment de quins siguin els sistemes d’alerta previstos en els plans d’emergència exterior.\nf) Rebre de la Direcció General de Protecció Civil del Ministeri de l’Interior, a través de la Delegació del Govern a Catalunya, la informació rebuda d’accidents greus d’altres estats que puguin afectar alguna part del territori de Catalunya.\ng) Elaborar i implantar els plans d’emergència exterior (PEE) dels establiments subjectes a l’article 9 del Reial decret, i dels polígons industrials i zones que puguin ser afectades per possibles accidents greus, en funció de la previsió del risc que els industrials hagin declarat. Dins les actuacions d’implantació i en la forma que estableixi el corresponent pla d’emergència exterior, s’informarà adequadament a la població, amb la col·laboració dels industrials afectats. Així mateix, correspon a la Direcció General d’Emergències i Seguretat Civil efectuar-ne la corresponent revisió periòdica i modificació.\nAmb aquesta finalitat el Departament d’Interior, a través de la Direcció General d’Emergències i Seguretat Civil, podrà requerir dels òrgans dels departaments de la Generalitat i de les entitats locals i portuàries corresponents la informació, la col·laboració i la participació activa que es consideri necessària per a l’elaboració, l’avaluació i l’aplicació dels plans d’emergència exterior i, en general, per a l’exercici de les seves funcions. Alhora, podrà requerir dels industrials dels establiments objecte de plans d’emergència exterior la informació i el recolzament necessari per a l’elaboració dels plans.\nh) Les que li corresponguin en els plans d’autoprotecció, d’acord amb el que preveu la Llei 4/1997, de 20 de maig, de protecció civil de Catalunya.\ni) Proposar la no realització d’un pla d’emergència exterior per als establiments afectats per l’article 9 del Reial decret quan es demostri que la repercussió dels accidents previstos a l’informe de seguretat no té conseqüències a l’exterior de l’establiment. Així mateix, li correspon comunicar aquesta decisió a la Comissió Nacional de Protecció Civil.\nj) Trametre els plans d’emergència exterior a l’autoritat portuària on estiguin ubicats els establiments industrials afectats per aquest Decret.\nk) Trametre a la Delegació del Govern a Catalunya per a la seva comunicació a l’organisme de l’Administració de l’Estat que correspongui:\nEls plans d’emergència exterior per a la sol·licitud d’homologació a la Comissió Nacional de Protecció Civil.\nLa documentació a què fan referència els...\nDECRET 174/2001, de 26 de juny, pel qual es regula l'aplicació a Catalunya del Reial decret 1254/1999, de 16 de juliol, de mesures de control dels risc...\nDECRET 103/1988, de 28 de març, pel qual es regula la instal·lació i el funcionament dels parcs aquàtics. (Correcció d'errada en el DOGC núm. 1020, pàg...\nDECRET 168/2009, de 3 de novembre, de desplegament parcial de la Llei 19/2005, de 27 de desembre, de l'Institut Geològic de Catalunya.\nORDEN IUE/43/2010, de 26 de enero, por la que se autoriza el cambio de denominación de la Escuela Universitaria de Ingeniería Técnica Industrial de Terrassa, de la Universidad Politécnica de Cataluña, que pasa a denominarse Escuela de Ingeniería de Terrassa.\nORDEN FORAL 2025/1996, de 1 de julio, del Consejero de Obras Públicas, Transportes y Comunicaciones, por la que se aprueba la propuesta y el expediente de contratación de los trabajos de 'Redacción del proyecto de supresión del paso a nivel de Olite, P.K. 134,629 de la línea Zaragoza-Altsasu/Alsasua'.\nORDEN IRP/554/2010, de 23 de noviembre, por la que se aprueban las bases reguladoras para la concesión de cinco becas para la realización de prácticas de colaboración en tareas de planificación, evaluación, catalogación y estudio para las unidades orgánicas de la Secretaría de Relaciones Institucionales y Participación, y se abre convocatoria para el año 2011.\nNOTIFICACIÓN: Citación de comparecencia para notificación de la providencia de apremio.


Batut d'albercoc | Fruita i verdura Cal Fruitós\nEs fa esperar però… ja tenim aquí la fruita d'estiu! Si ets dels que busquen ansiosos l'arribada dels préssecs, síndries, melons i per descomptat els albercocs, aquest post d'interessarà. I és que més enllà de com de necessàries que són les fruites a l'estiu (pel seu alt contingut en aigua) aquestes són molt més divertides per fer qualsevol tipus de recepta. Gaspatxos amb fruites, sopes fredes i per descomptat batuts. Vols provar un diferent? Pren nota!\nIngredients pel teu batut d'albercoc:\n- 3-4 Albercocs madurs\n- 2 Fulles de menta\nPreparació del teu batut d'albercoc:\nLa preparació és molt senzilla i ràpida, simplement has de batre bé els albercocs amb el iogurt fins que quedi una textura fina. Afegeix unes fulles de menta per damunt per donar-li un toc o tritura’ls amb el batut si vols un punt de frescor més intens.\nEls albercocs són fruites amb un elevat contingut en aigua i fibra. També destaquen pel seu contingut en provitamina A (betacaroté) amb propietats antioxidants ja que és el precursor de la vitamina A. Aquesta és essencial per a la salut de la vista, el cabell i la pell. També és necessari per a un bon funcionament del sistema immunitari. L'albercoc és una fruita de temporada i la podràs trobar en les nostres fruiteries de maig a agost aproximadament. Fora d'aquests mesos, pots consumir-la com a fruita dessecada i afegir-la a iogurts, bowls de cereals o a receptes salades com guisats amb carns.\nPer tot això, els albercocs són bons aliats en la teva dieta com a postres, esmorzars o per a picar entre hores. Omple de color els teus àpats, comença el festival de sabors del bon temps!


Josep Rull: “Enyoro poder fer un dinar, un sopar o un esmorzar” Josep Rull: “Enyoro poder fer un dinar, un sopar o un esmorzar” – MónTerrassa\nJosep Rull: “Enyoro poder fer un dinar, un sopar o un esmorzar”\nMeritxell Lluís fotografia el seu marit, Josep Rull, en el moment que surt de la presó de Lledoners | Jordi Borràs\nACN 23 de Juny de 2021 10:05\nPassejar a l’aire lliure, veure la família i amics i abraçar-los i, alguns d’ells, de JxCat, viatjar a Waterloo. Aquests són alguns dels plans que els presos tenen pensats fer quan surtin indultats de Lledoners, de Puig de les Basses i de Wad-ras, segons han explicat a Rac1. D’altra banda, han expressat en declaracions a Catalunya Ràdio que esperen la seva sortida de la presó esperançats però amb certa incredulitat: “Fins que no arribin i no ens obrin la porta no ens ho acabarem de creure”, ha expressat Carme Forcadell.El líder d’ERC, Oriol Junqueras, ha dit que una de les coses que més ha trobat a faltar és passejar a l’aire lliure “sense estar tancat per uns murs immensos i, per tant, poder veure no només el cel blau, sinó els horitzons oberts”. El secretari general de Junts, Jordi Sànchez, llista tres de les coses que vol fer: una escapada a Formentera amb la seva parella, pujar al Carlit i una anada a Waterloo per “abraçar Puigdemont”, a qui no veu des de l’octubre del 2017.\nL’expresidenta del Parlament, Carme Forcadell, vol “recuperar més de tres anys” perduts amb els aniversaris dels seus fills, néts o la seva mare, i recuperar també el temps amb la família i els amics.\nJordi Turull té moltes ganes de tornar a Parets, i vol pujar a Josa de Cadí, veure si és capaç “de complir una promesa que va fer a les persons d’Estremera i Soto del Real”; i abraçar “els companys a l’exili”. I recorda que, com d’altres, té una cita el 29 de juny amb el Tribunal de Comptes.\nJosep Rull vol estar amb els seus amics, “la colla de Terrassa de tota la vida”: “Enyoro poder fer un dinar, un sopar o un esmorzar”. I explica que aquests dies s’han “blindat” davant la possibilitat que finalment no acabin sortint de la presó tot mantenint rutines com l’esport, partides de ping-pong o escriure cartes. I insisteix: “Si algú creu que l’indult farà que les nostres conviccions s’estovin, no s’estovaran”.\nRaül Romeva ha celebrat que podran estar molt més amb la seva família i que això condicionarà molt que puguin tenir “una vida una mica més normal i humana”. I recorda que la mesura de gràcia “no és cap garantia” que no tornin a entrar a la presó.\nDolors Bassa desitja fer “les petites coses de cada dia”: “Estar amb la família, amb els amics, tot allò que quan ets dins la presó és un dia a dia diferent”.\nEl president d’Òmnium, Jordi Cuixart, ha dit que el primer que farà serà abraçar els seus fills i la seva dona i, després, “visitar els milers de represaliats que, amb els exiliats, recorden que la lluita continua”.


gener « 2017 « El racó de l'aula de Suficiència 2\nIntermedi 2, Què farem a classe?\nUn bon assaig, la clau de l’èxit (31/01/2017)\nEns faltarà, finalment, una classe abans de la reunió i la necessitem expressament per assajar la intervenció oral, que farem definitivament dijous vinent. A la classe de demà dimarts heu de portar ja l’esquema més o menys definitiu i comprovarem a través de l’assaig que tot vagi bé.\nTambé continuarem treballant la dièresi. Feu les fotocòpies que us vaig penjar al bloc.\nFem l’esquema i assagem (26/01/2017)\nA la classe de demà dijous treballareu per muntar l’esquema de la vostra part de la intervenció oral que farem dimarts vinent a classe. Porteu tota la informació necessària i jo us ajudaré a organitzar les idees.\nTambé assajarem una estona: primer en veu baixa, després xiuxiuejant, en parelles i finalment en grup.\nDemà serà una classe molt pràctica. I útil, ja ho veureu.\nL’afició pel billar\nMireu quin text més bonic que he trobat:\n“Quan jo era adolescent m’entrà una passió gairebé malaltissa pel billar. EIs meus pares no sabien com treure’m del cap aquesta dèria, que em devorava i que m’impedia d’estudiar, que m’absorbia totes les energies. Vaig arribar a ser un veritable as (a escala reduïda, s’entén), perquè a casa mai no m’haurien permès que aquella afició prengués un caire professional.\nJo era menor d’edat i en aquell temps la pàtria potestat era molt forta. La majoria de la gent ignora el poder fascinant que té, en certs moments de la vida, el feltre verd del billar amb la complicitat de la llum elèctrica picant-hi al damunt, concentrant la vostra atenció sobre aquella mena de gespa geomètrica, on tot s’ha convertit en una ciència dels nombres, talment una naturalesa artificial o congelada.\nL’infern sol representar-se vermell, però l’atmosfera verda creada pel billar, i encara més quan hi plana el fum del tabac, com núvols baixos on s’hi congria la tempesta, us absorbeix cap a un «avall» o un «endins» tentacular que té, també, molt d’infernal. Ara que els anys han passat, puc contar amb tota tranquil·litat a quins graus va arribar la meva febre i com es produí el meu sobtat desinterès per aquest joc”.\nExtret de La tesi doctoral del diable\nExemple d’un esquema per preparar la intervenció oral\nAquí teniu l’esquema que vaig muntar a la pissarra de classe. Recordeu que s’hi ressalten els connectors i les idees clau. Les fletxes indiquen la progressió del discurs i els requadres marquen aquella informació important, ja sigui per posar-hi èmfasi o per no perdre’m jo quan faci la intervenció.\nLa dièresi entra en escena\nDemà dimarts serà un dia important a les vostres vides: aprendreu a fer servir aquests dos punts tan estranys que es col·loquen damunt de la i i de la u en algunes ocasions. Per anar fent boca, mireu-vos què diu sobre el tema el llibre de text a la pàgina 93. Si us hi atreviu, feu l’exercici 2 de la pàgina 26 del quadernet.\nA la segona part de la classe, començarem a preparar l’esquema de la intervenció oral.\nCom veieu, la classe de demà dimarts és importantíssima si voleu reeixir en aquesta unitat 1.\nVeniu amb ganes!\nfragmentació, subtema, tema\nLa planificació estratègica de la intervenció oral\nA la classe d’ahir vam planificar la intervenció oral de manera estratègica. Vam triar, primer de tot, una afició comuna per a cada grup i cada membre del grup s’havia d’ocupar d’explicar-ne una informació determinada.\nAquestes són les aficions que s’exposaran el dia de la reunió amb l’objectiu de fomentar-ne la pràctica. El grup que tractava les manualitats va decidir concretar més el tema i van triar la pràctica del dibuix urbà.\nUn cop tinc l’afició triada (el tema) vam veure que l’hem de trencar en blocs d’informació o subtemes, que he de reorganitzar de manera estratègica per aconseguir el meu objectiu comunicatiu, que en aquesta unitat és incentivar la pràctica de l’afició.\nAquesta és la fragmentació del tema que us vaig proposar jo. Ara vosaltres l’esteu organitzant segons els vostres interessos.\nAquest cap de setmana us heu de documentar sobre l’afició escollida i dimarts fixarem definitivament l’ordre de cada bloc d’informació.\nUs animo a tots a participar-hi. Trobareu tota la informació a www.cpnl.cat/gimcana\nFixeu-vos que el dia 25 d’aquest mes hi ha la presentació d’aquesta activitat amb una xerrada de l’escriptor Mathew Tree. Si podeu assistir-hi no en sortireu gens decebuts.\nUna intervenció oral compartida (19/01/2017)\nA la classe d’avui dijous decidireu quina afició presentareu a la reunió sobre les aficions compartides del dia 26 i començarem a planificar la informació que utilitzarem. En aquesta ocasió farem una intervenció oral compartida; és a dir, cada membre del grup n’explicarà una part i, per tant, haureu de coordinar-vos molt bé per no trepitjar-vos el terreny. Ja veureu com.\nTambé continuarem treballant els diftongs i l’accentuació.\nEns veiem a les 7. És important la classe d’avui!\nGramàtica, Intermedi 2\nExercici complementari sobre diftongs\nSi voleu practicar una mica més els diftongs, feu aquests exercicis.


La decisió del Procicat ha suposat un “cop dur” per l’hostaleria del litoral gironí després de la “molt bona Setmana Santa” que ha tingut. La gerent del Grup Costa Brava Centre, Judit Lloberol, lamenta la decisió del Govern i assegura que molts hotels que tenien obert fa una setmana han hagut de tancar. Hotels com el Sant Roc, de Calella de Palafrugell. La seva propietària, la Bàrbara Halle, assenyala que tenia un 40% de reserves i les ha hagut d’anul·lar. “Això al final ens crea molta incertesa“, assenyala. Pel que fa a la restauració, Lloberol remarca que les reserves “han caigut“, tot i que “ho té més fàcil per aguantar que els allotjaments“.\nEls carrers de Calella de Palafrugell, Llafranc o Palamós presentaven un aspecte molt diferent al de la setmana passada. Aquest diumenge amb prou feines hi havia passejants i a les terrasses dels bars i restaurants hi havia taules de sobra per poder dinar o prendre alguna cosa. I és que el confinament comarcal –juntament amb el temps que no ha acompanyat– ha buidat de visitants la Costa Brava després d’una Setmana Santa “pletòrica” i que va servir per donar un baló d’oxigen a l’hostaleria del litoral gironí.\n“Estàvem molt contents a principis de setmana, però això ens ha perjudicat molt. El problema és que ara han de tornar a tancar i posar el personal a l’ERTO. És molt complicat haver de treballar amb tant poc marge per prendre decisions“, remarca Lloberol.\nUn bon exemple és l’hotel Sant Roc de Calella de Palafrugell. La seva propietària, Bàrbara Halle, explica que tenien prevista una ocupació del 40% per aquest cap de setmana. Arran de la decisió del Procicat, però, van contactar amb els clients –tots de fora del Baix Empordà– i van optar per tancar i passar les reserves per a més endavant.\nLa gerent del Grup Costa Brava Centre assenyala que la restauració “ho té més bé” que els allotjaments perquè és fàcil que la gent de la comarca vagi a dinar a fora. Tot i això, remarca que el confinament comarcal els perjudica perquè la gent que té segones residències no poden venir els caps de setmana i aquest “és un client molt important“.\nTant Lloberol com Halle esperen que l’estiu sigui millor que el de l’any passat. En aquest sentit, les dues són optimistes especialment després de veure la resposta dels clients durant la Setmana Santa. “La veritat és que sol ser un preludi de com anirà l’estiu i, per això, confiem que funcioni molt bé“, diu Halle.\nAra bé, Lloberol assenyala que “és clau” que l’obertura de les fronteres i la possibilitat de rebre turistes de fora de l’estat espanyol. I és que l’estranger és un client que permet desestacionalitzar la temporada. “Tot i que el d’aquí respon molt bé, només pot venir al juliol i l’agost. Amb això és molt difícil sobreviure“, conclou Halle.


La nova associació de venedors demana la paralització del concurs públic de la gestió del Mercat Central - Diari La Veu\nEscriba el número 364596\nLa nova associació de venedors demana la paralització del concurs públic de la gestió del Mercat Central\nDMercat denuncia la informació "confusa i contradictòria" per part de l'Ajuntament de València i critica que el consistori advoque per una "privatització" del mercat que faça perillar "el model de proximitat"\n3 novembre 2019 17:57h\n"Sembla que no volen comptar amb les persones que cada dia fan possible que el Mercat Central estiga viu", expliquen des de DMercat. / DLV\nVALÈNCIA. La finalització del contracte d'autogestió del Mercat Central que mantenia l'Ajuntament de València i la decisió de la Regidoria de Mercats junt amb l'Associació de Venedors del Mercat Central de València (AVMCV) de llançar-lo a a concurs públic ha generat crítiques entre part dels titulars de les paradetes. Per a denunciar aquestes pràctiques, ha nascut una nova associació de venedors, DMercat, que demana la "paralització" de l'eixida a concurs públic de la gestió del mercat i denuncia la falta d'informació als titulars de les parades. Així mateix, des de DMercat critiquen que l'Ajuntament aposte per la "privatització" i faça perillar el model "de mercat de proximitat i producte fresc"\nEn un comunicat, DMercat denuncia que l'Associació de Venedors del Mercat Central de València junt amb la Regidoria de Carlos Galiana pretenen llançar a concurs públic la gestió amb una informació "totalment confusa i contradictòria cap als titulars de les parades". Els venedors indiquen que, des que el 2016 es va comunicar que el conveni d'autogestió no seria renovat, no s'ha explicat "de manera oficial i comprensible a tots els titulars de les parades quines són les alternatives que presenta la regidoria de Mercats".\nDMercat critica, en aquest sentit, que s'ha transmés una informació "contradictòria" a les dues associacions que existeixen en el mercat. Així mateix, expliquen que el regidor es va reunir amb ells el passat 8 d'octubre i els va explicar les opcions que ja s'havien presentat a l'Associació de Venedors del Mercat Central. En aquesta trobada, el regidor va reconèixer la manca d'informació en la qual es troben els titulars de les parades i la necessitat de redactar una circular per explicar als titulars les possibles alternatives. A més, Galiana "va donar a entendre que la millor alternativa era la concessió demanial", una gestió mixta entre el Mercat i l'Ajuntament.\nAra bé, des de DMercat expliquen que segons la Junta Directiva de l'AVMCV, que encapçala Mercedes Puchades, el 10 d'octubre es va aconseguir arribar a un acord amb Galiana perquè la gestió isquera a concurs públic. Després d'això, es va convocar immediatament una Assemblea Extraordinària pera decidir "sense saber ni les bases, ni quan, ni com" si s'aprovava concórrer en el concurs. "La informació que es donar als associats va ser parcial, esbiaixada i insuficient, i molt precipitada", donada la rellevància de la decisió, expliquen des de DMercat.\nAixí mateix, indiquen que en aquesta votació només un 31% dels titulars del Mercat –80 vots de 252 titulars– van veure amb bons ulls concórrer al concurs públic. Des de DMercat relaten, així mateix, que dos dies després l'AVMCV es reuneix amb Galiana i, "amb tan sols 15 minuts d'antelació, conviden de manera informal i sense previ avís" el president de la nova associació. En aquesta trobada, finalment, Galiana assegura que el Mercat Central eixirà a concurs "sí o sí".\nGestió pública o demanial, l'opció de DMercat\nDes de la nova associació expliquen que és "molt difícil entendre la decisió" del regidor, que dona suport al concurs públic "en compte d'apostar per una gestió pública o demanial". "És molt estrany que aquest Ajuntament, presidit pel senyor Ribó, vulga apostar per una privatització del Mercat Central de València, fent perillar l'actual model de mercat de proximitat i producte fresc", afegeixen.\nEn el comunicat, es mostren sorpresos "per la forma de dialogar" de l'Ajuntament: "Sembla que no volen comptar amb les persones que cada dia fan possible que el Mercat Central estiga viu. Desconeixem quins plans té pensats aquest Ajuntament per al Mercat Central de València".\n"Per a dur a terme qualsevol projecte s'ha de comptar amb tots i cada un dels titulars de les parades, que en definitiva són els que donen la vida al mercat de tots els valencians", continuen. "Des de DMercat estem treballant intensament per informar d'una manera clara i senzilla a tots els titulars del nostre mercat. Entenem que l'Ajuntament ha de buscar una manera de comptar amb l'opinió real de cada titular, aclarir aquesta situació i paralitzar qualsevol proposta de concurs públic", conclouen.\nEscriba el número 750168


Guest House Kralj Korita Croàcia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nGuest House KraljSaplunara 3, Korita, Korita, Croàcia, 20224 - Veure al mapaNotable8,0Basada en25comentarisGuest House KraljVeure més fotos"The owners were very friendly and helpful. As the property i..."MaxineUnited KingdomVeure més fotosVeure totes les 24 fotosMolt bona ubicació 8,7Veure al mapa8,7UbicacióParticularitats que li encantaranaire condicionat\nSobre l'allotjamentDescripcióTant si es tracta d'un viatge de plaer com si és de negocis, Guest House Kralj és una elecció d'allotjament magnífica quan visiten Korita. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Guest House Kralj també ofereix moltes instal.lacions per enriquir la seva estada a Korita. Les carecterístiques més important de l'hotel inclouen magatzem d'equipatge, habitació familiar, instal.lacions de barbacoa. Totes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com jardí. Gaudeixi d'incomparable serveis i d'una localització de prestigi a Guest House Kralj.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatempolles d'aigua de cortesiaplat de dutxaarticles de tocadorestris de cuinasala d'estarcalefacciónevera Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Creure-hi – Inter Club d'Escaldes\nPublicado el 6 de febrero de 2022 por Inter Club d'Escaldes\nFins al final. La consigna és molt clara i l’Inter d’Escaldes ho sap. Amb un altre triomf als últims minuts, el nostre equip manté la primera posició de la Lliga Nacional 2021-22.\nVictòria per la mínima contra la UE Sant Julià, res de fàcil per tancar la segona volta de la competició: amb l’equip lauredià fent pressió al migcamp, l’Inter ha tingut dificultats per generar futbol. Una cosa molt diferent de la segona part, amb un Inter més vertical i amb més oportunitats de cara a la porteria rival.\nOnzè partit de la temporada de l’Inter amb la porteria a zero\nMés enllà de l’ordre dels lauredians per resistir els atacs del líder, novament s’hi ha vist un Inter amb calma per mantenir la seva estratègia en atac. Tant és així que Gerard Artigas ha aprofitat una bona jugada per obtenir l’única xifra del partit al minut 87. És el vuitè gol en tota la temporada de l’Inter en el tram de minuts 75 i 90, el preferit del nostre equip per anotar.\nInter manté el capdavant de la classificació amb 29 punts, compartint el liderat amb l’Atlètic Escaldes. La pròxima jornada, el nostre equip comença la tercera volta de la Lliga contra l’FC Ordino, sisè classificat.\nJordi Roca ha acabat el partit com a capità de l’Inter\nEtiquetas: Inter, Sant Julià\nAnterior: Febrer 2022\nSiguiente: Pensem en el Demà-mu


Condemna de presó per a l'excap de campanya de Trump per fraus financers - Regió7 :: El Diari de la Catalunya Central\nCondemna de presó per a l'excap de campanya de Trump per fraus financers\nep 09.03.2019 | 00:27\nPaul Manafort, l'antic líder de campanya del president nord-americà, Donald Trump, va ser condemnat dijous a gairebé quatre anys de presó per delictes financers, després que el jutge hagués rebutjat mostrar indulgència per haver reconegut els seus crims.\nManafort, que va entrar a la sala en cadira de rodes i amb un bastó, va ser acompanyat per la seva esposa i diversos membres de la seva família durant la lectura de la sentència, segons va informar la cadena de televisió nord-americana CNN. El fiscal Greg Andres va sostenir durant la seva intervenció que Manafort no va col·laborar amb les autoritats durant les investigacions: «La raó per la qual ens reunim amb ell durant 50 hores és que va mentir».\nD'altra banda, Manafort es va declarar culpable en un Tribunal Federal de Washington el setembre per conspiració contra els Estats Units i conspiració per obstruir la justícia en intentar falsificar testimonis. El jutge va deixar clar que el veredicte d'aquest dijous no té relació amb aquest cas.\nL'equip del fiscal especial Robert Mueller va afirmar que Manafort, de 69 anys, va violar la llei «repetidament i descarada» i va argumentar que no mereixia indulgència en la sentència. Mueller no va recomanar una sentència específica, però va descriure Manafort com un criminal «endurit» que corria el risc de repetir el seu comportament si és alliberat.\nEl fiscal investiga les acusacions d'interferència russa en les eleccions presidencials del 2016 als Estats Units.


À punt ràdio començà les seues emissions | Infoguiavalencia\nInici » À punt ràdio començà les seues emissions\nÀ punt ràdio començà les seues emissions\nLa ràdio pública valenciana va començar ahir les seues emissions oficials, quatres anys després del tancament de RTVV pel govern d'Alberto Fabra.\nÀ punt ràdio emet quatre anys després que el govern d'Alberto Fabra decidira tancar RTVV i eliminar la ràdio i televisió públiques valencianes.\nAixò sí, la nova ràdio emet a mig gas, oferint uns pocs programes programes i emissió de música en valencià la resta del temps, encara que sense programes informatius. Açò serà així fins que inicie les seues emissions À punt televisió.\nDe moment els programes que estan en antena són:\n“Al ras” presentat per Jèssica Crespo. El magazín diari de dilluns a divendres, de 10.00 h a 13.00 h., en el que participaran especialistes de camps variats com l'economia, la cultura, el feminisme, la gastronomia, els esports, la música o el cine.\n"Samaruc digital", els dilluns de 13.00 h a 14.00 h, presentat per Reis Joan.\n"Cuina de bancal", els dimarts, de 13.00 h a 14.00 h, un magazín gastronòmic presentat per Carles Galletero, que cada setmana visitarà mercats, camps i restaurants per a anar fent un mapa gastronòmic de les nostres comarques.\n"Territori Sonor", de dilluns a divendres, de 19.00 h a 20.00 h, presentat per Amàlia Garrigós. Un magazín musical diari que acoje l'actualitat musical, concerts, agenda i protagonistes.


Algunes coses boniques d’aquesta setmana segons Gabriele Romagnoli (74). - Totxanes, totxos i maons\nAlgunes coses boniques d’aquesta setmana segons Gabriele Romagnoli (74).\nLa primera cosa bonica del dilluns 25 d’octubre de 2021 és el somni, és l’obsessió, és l’amistat, el cinema (el darrer), la grandiositat i la música. De fons i omnipresent. És, en fi, ‘Hi havia una vegada a Amèrica’, de Sergio Leone, evocada per Piero Negri Scaglione en un llibre (*) que ha escrit a escala 1:1 pel temps que li ha dedicat, per la precisió dels detalls i per la bogeria que l’ha inspirat. “Què has fet tots aquests anys?”, el títol, és la famosa frase repetida mil vegades per qui s’ha estimat aquella pel·lícula volgudament absurda i desmanegada, per qui no l’ha entesa o per qui no l’ha vista. És un pou de desitjos no acomplerts: l’argument oblidat escrit per Sciascia, el guió malaguanyat de Norman Mailer, l’impossible repartiment amb Fonda, Depardieu o Tognazzi. És l’epopeia de Leone, la seva mort més que la seva vida. Aferrat a aquella pel·lícula perquè, com va dir De Niro molts anys després: “No volia acabar la pel·lícula, hauria desitjat continuar-la, potser per sempre. I a aquestes alçades de la meva vida entenc per què”. Ho entenc (i de quina manera) quan intento cada dia resumir en vint línies tot allò pel qual val la pena viure i morir, que ve a ser sempre la mateixa cosa. Comprenc els somnis d’aquells homes que s’entestaven a fer cinema mentre el cinema s’estava morint: guionistes contractats per setmanes, escenògrafs fetitxistes d’aquell objecte situat a la part baixa esquerra d’un enquadrament, experts en trucatge que en trenta-cinc dies de prova et mostren com seràs d’aquí a trenta-cinc anys. El temps, el temps… Hi havia una vegada… i hi serà sempre. Gràcies, ho vàrem veure, ens veurem.\n(*) El llibre és aquest.\nLa primera cosa bonica del dijous 28 d’octubre de 2021 són les experiències d’economia alternativa creades en comunitats petites. No estic parlant de la ‘sharing economy’, que no és més que una variant del ‘business as usual’. Ni d’experiències com el ‘buy nothing’, que promou la circulació gratuïta -i sovint absurda- de productes caducats o fets malbé (un col·laborador del New York Times explicava que va aprofitar el líquid d’una llauna de cogombres que es va trobar). Parlo de coses com aquesta: jo vivia en un edifici de quatre plantes. Un dia el veí del quart, que rebia molts més llibres dels que mai podria llegir, va començar a posar aquells que no l’interessaven a les bústies dels veïns. Un temps després el del tercer, que comerciava a l’engròs amb fruita exòtica, va començar a deixar pels replans caixes de mangos, papaies i litxis. La noieta del segon treballava en un cinema i repartia entrades gratuïtes per a aquelles pel·lícules que no li agradaven (i quina mania li tenia als francesos!). Per Nadal el vestíbul era ple de regals reciclats que no havien estat del gust dels destinataris. Després em vaig canviar de casa. Abans de fer-ho, vaig deixar a l’escala un gerro, unes quantes cadires i un moble desmuntable. He tancat la porta; el següent que l’obri ja s’ho trobarà.\nPregunta-ho al rovell (*)\nLa primera cosa bonica del divendres 29 d’octubre de 2021 és la sèrie de TV ‘American Rust’ (‘Rovell americà’), que ens insta a conèixer els altres abans de classificar-los i perjudicar-los. El cap de la policia de Buell, Pennsylvania, interpretat per Jeff Daniels, discuteix amb un dels seus subordinats, arrogant i violent, fins que finalment el destitueix. L’afectat reacciona amb ràbia: ‘M’expulses a mi i et quedes el xinés?’, referint-se a l’altre agent. Daniels li respon: “El xinès arriba el primer i és l’últim a plegar. El xinès no roba els diners de les multes que cobrem. El xinès no s’excusa dient que està malalt per anar-se’n a pescar. El xinès no estomaca els arrestats. Però, sobretot, el xinès és coreà, cap de trons!”\nUna resposta perfecta per a aquells que diuen que tots els asiàtics són iguals, que als negres només se’ls distingeix quan són morts o que entre un eslau i un altre eslau no hi ha cap diferència. És així en l’Amèrica rovellada, en el pols del món (una pols a la qual, Bandini (*), no li pots fer cap pregunta). És no fer mai ni un esforç aquells que afinen la vista per trobar les set diferències a la ‘Settimana Enigmistica’ (**) però no a la vida. D’aquesta manera és com tot es rovella i acaba caient a trossos. Per tornar-los a ajuntar cal aprendre a reconèixer cada peça del mosaic i adaptar-la a les del seu entorn per acabar fent-ne un quadre amb sentit i amb un metall ben polit en el qual finalment ens hi puguem emmirallar.\n(*) Tant en el títol de l’article com en aquesta frase Romagnoli fa referència a la sèrie de novel·les de John Fante protagonitzades per un mateix personatge, Arturo Bandini. I de manera molt concreta aquesta.\n(**) Prestigiosa i veterana (es publica des de 1932) revista italiana d’entreteniments i enigmes. Vegeu-la aquí.


Silenci d'un terç de pobles berguedans a la crida de l'Associació Pro Disminuïts - Regió7 :: El Diari de la Catalunya Central\nSilenci d'un terç de pobles berguedans a la crida de l'Associació Pro Disminuïts\nDels 31 ajuntaments berguedans 22 han contestat que col·laboraran perquè l'entitat superi la crisi\nd.c.c. 29.10.2019 | 23:59\nConsell d'Alcaldes celebrat dilluns a Castellar de n'Hug D.C.C.\nConsell d'Alcaldes celebrat dilluns a Castellar de n'Hug\nL'Associació Pro Disminuïts Psíquics del Berguedà ha demanat el compromís urgent dels ajuntaments del Berguedà per saber si els donen els diners que van demanar-los el juliol. Una injecció econòmica que podria arribar als 200.000 euros que és clau per ajudar-los a sortir de la greu crisi que travessen per un deute que aquest octubre és de 480.000 euros.\nLa mateixa crida l'ha fet el president del Consell del Berguedà, Josep Lara, que en la darrera reunió del Consell d'Alcaldes, aquest dilluns, va instar els consistoris que encara no ho hagin fet que es pronunciïn. I els va deixar de coll aquesta setmana perquè és una petició feta el juliol i corre pressa resoldre-la per poder donar els diners a l'associació, que els necessita per sortir-se'n, com ha recordat Cecília Camprubí, presidenta de la junta de l'entitat.\nFins ara, dels 31 municipis de la comarca s'han pronunciat 22 ajuntaments i la majoria han dit que sí a donar l'ajuda. Tot i així, Lara va explicar que «encara hi ha ajuntaments que no han respost», tot i que la crida es va fer el mes d'agost. Al Consell d'Alcaldes, el president comarcal va dir que dels 22 ajuntaments que han contestat n'hi ha que ho han fet en contra d'ajudar l'entitat, però no va voler dir quins eren.\nLara va reclamar als ajuntaments que encara no hagin contestat que ho facin per poder desencallar l'atorgament d'aquestes ajudes, un 50% dels fons de cohesió que el Consell i els ajuntaments reben de la Diputació.\nEn la trobada dels batlles, el nou gerent de l'Associació Pro Disminuïts Psíquics del Berguedà, Valentí Camprubí, va explicar quina és la situació financera de l'entitat, amb 480.000 euros de deute ara com ara.\nCamprubí va exposar les mesures adoptades a diferents serveis de l'associació que han permès estalviar 200.000 euros. I va dir que cal impulsar el centre especial del Taller Coloma perquè generi més ingressos, entre altres accions. Camprubí va demanar als batlles berguedans que van participar al consell que siguin copartícips de la nova etapa de l'entitat i els va fer una crida per «abordar» la crisi de l'ens «des d'un punt de vista territorial».\nEl gerent va manifestar que l'ajuda de 200.000 euros del Consell i dels ajuntaments «es mitja vida» i s'haurà de complementar amb un crèdit de l'Institut Català de Finances (ICF). Camprubí es va mostrar convençut que l'entitat, que dona servei a 400 persones del Berguedà però també té usuaris de Prats de Lluçanès i Sant Llorenç de Morunys, és viable.\nEl Consell proposa congelar el rebut domèstic de les deixalles el 2020. Berguedà


Llavors feminitzades French Cookies de TH Seeds\n5 llavors 3x2\nCompra 3 i paga només 2\tEn stock\nFrench Cookies és la versió TH Seeds de la famosa Girl Scout Cookies, basada en la línia GSC Platinum, i ja està disponible a AlchimiaWeb en forma de llavors de cànnabis feminitzades.\nLa varietat de marihuana French Cookies, al 60% Sativa, presentarà un període d'estirament d'aproximadament 3 setmanes abans de formar els seus cabdells amb colors i producció de resina úniques.\nLa floració de French Cookies triga 63 a 70 dies, completant el seu cicle amb colors foscos i cabdells blanquejats pels seus tricomes, per a una collita de 350 a 450gr / m2, sent una producció bastant generosa sent una línia GSC.\nEl seu sabor dolç i ric amb notes de raïm s'acompanya d'un efecte high positiu i creatiu, com promou un bon estat d'ànim.\nCaracterístiques de French Cookies de TH Seeds:\nSativa 60% - 40% Indica\nGenètica: Girl Scout Cookies (Platinum)\nAlçada mitjana: 90-130cm\nFloració: 63-70 dies\nProducció: 350-450 g / m2\nPropietats de French Cookies\nLlavors Feminitzades Sativa Indica Efecte relaxant Genètica Cookies Varietats per a extraccions\nProductes relacionats amb French Cookies (T.H.Seeds)\nOpinions de French Cookies i preguntes\nVols donar la teva opinió sobre French Cookies o preguntar sobre aquest producte?


Ajuntament del Masnou/Obert el termini per inscriure's a la 5a edició de la Cursa Popular del Masnou\nObert el termini per inscriure's a la 5a edició de la Cursa Popular del Masnou\nA partir d’avui ja es poden fer les inscripcions a la 5a edició de la Cursa Popular del Masnou, de 5 quilòmetres, organitzada pel club La Sansi, amb la col·laboració de l'Ajuntament del Masnou i del Club Nàutic del Masnou.\nLa cursa es farà el diumenge 21 de maig a les 10 h, al Passeig Marítim. Com és habitual, el recorregut serà totalment pla, amb sortida i arribada davant del Club Nàutic del Masnou, perquè puguin participar-hi infants, adults, gent gran i famílies.\nPer a més informació i inscripcions consulteu aquesta pàgina web.\nFotografia d'un moment d'una cursa popular del Masnou


Les 100 cançons del 2016 (5) | Per No Dir Res\nTan sols queden 20 cançons per repassar d'aquest 2016, de les 100 que enguany estem recordant. Ara ens quedem de la número 20 fins a l'onze, amb bona presència d'artistes de casa, com Buhos o Doctor Prats, que han tingut un any d'allò més bo!\n20 Doctor Prats - No t'encantis\nNo t'encantis de Doctor Prats ha estat per nosaltres com una de les cançons més necessàries de l'any. Ens ha donat un bon rotllo impressionant i ens la podíem posar en mode repetició molts cops. Aquesta banda ens tenen totalment enamorats i estem convençuts que el 2017 seguiran donant molta guerra!\n19 Twenty One Pilots - Ride\nSegona cançó de Twenty One Pilots a la llista, aquest Ride ens va captivar i ens va fer pensar en el bon pop reggae de bandes com Magic! i el seu Rude, que de fet s'escriuen més o menys igual. Està clar que tots els temes que van presentant es converteixen ràpidament en un èxit global i això ho han de seguir aprofitant!\n16 Troye Sivan - Youth\nTroye Sivan ha estat una de les apostes de l'any del PNDR i és que les seves cançons van aconseguir atrapar-nos, en especial aquesta Youth, que va estar durant moltes setmanes dins de la nostra llista. Un jove Youtuber i actor, que ara canta i ho fa de meravella. Un gran futur té al davant.\n15 Major Lazer feat. Nyla & Fuse ODG - Light it up\nAquest remix de Light it up va arribar com a perfecte relleu de Lean On, i durant alguns mesos ens va fer seguir el seu ritme contagiós. Una de les imprescindibles d'una banda que ja sap el que és tenir un èxit. L'any passat van ocupar el número 1 dels èxits del 2015 amb Lean On i aquest any han continuat repartint bons temes, abans del llançament del seu nou disc el 2017.\n14 Buhos - Barcelona s'il·lumina\n13 Calvin Harris & Rihanna - This is what you came for\nCalvin Harris es va ajuntar una vegada més amb Rihanna i van parir una nova bomba musical, que tot i que en un primer moment no ho semblava, va arribar a igualar i superar l'èxit de We found love. Els dos artistes han tingut un gran any i aquesta posició està més que justificada.\n12 DJ Snake & Justin Bieber - Let me love you\nEls últims mesos ens hem fet tips d'escoltar aquest Let me love you, que de ben segur hauria entrat al top 10 si hagués començat a sonar molt abans. DJ Snake ja sap el que és aconseguir un número 1, però en fitxar Justin Bieber va ser molt llest i és que tot el que toca el canadenc es converteix en un èxit, encara que desperti tantes antipaties per part d'alguns.\n11 The Chainsmokers & Daya - Don't let me down\nThe Chainsmokers han revolucionat les llistes i el panorama musical aquest 2016 amb cançons com Don't let me down, que només va ser el preludi del que arribaria a ser la fama d'aquests músics, que van ser capaços de fer sold out en el seu pas per Barcelona, cosa que poc s'haurien imaginat un any abans.\nNotícies Destacades 5081696892763133427


Xarxes - Pàgina 4 | Bitassa a lloure | Benjamí Villoslada\nEn posar en marxa la Fonera, em va semblar que no era just anunciar un punt d’accés als mapes de FON, però no anunciar la connexió WiFi que fa temps tenia oberta amb un router Linksys, i la vaig donar d’alta a guifi.net. A l’apunt abans lincat hi deia: En esmentar llocs com guifi.net potser cal aclarir algunes diferències amb FON. A més de l⿿accés a Internet arreu, a llocs com guifi.net, una xarxa ciutadana — de pagès també– estan aconseguint una xarxa lliure paral·lela a Internet i té molt valor: si a la Internet caiguessin restriccions, les xarxes sense fils permetrien accedir a la informació prohibida. A FON només pretenen que hi hagi molts punts WiFi d⿿accés a Internet. […]\nDivendres horabaixa van aprovar el bitassa.cat. L’havia demanat dimarts, dia 14, en saber que em podia acollir a la primera fase sunrise: Es reserva a institucions directament relacionades amb la promoció de la llengua i la cultura catalanes, des d’escoles a ràdios; des d’editorials a clubs esportius; des d’entitats culturals a administracions públiques amb competències sobre territoris on el català és llengua pròpia, etc. No és gens barat, però per jo no és una qüestió econòmica, sinó de sensibilitat i identitat. Tampoc és gaire agradable que el cost afegit sigui per mor que calgui fer tantes comprovacions, m’agrada una Internet més lliure. Però hi estem avesats: gairebé tot el que tenim per a fer vida en català és una mena […]\n•Patents, Webs exemplars, Xarxes\nA l’espera de les llicències del programari FON.\nSeguint enllaços per saber un poc més de FUM, trobo un article interessant de can guifi.net.


Diferència entre revisions de la pàgina «Megadeth» - Viquipèdia, l'enciclopèdia lliure\nDiferència entre revisions de la pàgina «Megadeth»\nRevisió del 23:43, 2 abr 2014\nCorregit: 9 de octubre del > 9 d'octubre del\nRevisió del 11:08, 27 nov 2013 (modifica)\nRevisió del 23:43, 2 abr 2014 (modifica) (desfés)\nm (Corregit: 9 de octubre del > 9 d'octubre del)\nUnited Abominations va ser llançat el 15 de maig del 2007, debutà la setmana següent al lloc #8 del Billboard als Estats Units i va vendre 54.000 còpies en la primera setmana. Aquest resultat es converteix en el més alt en la setmana de publicació d'un disc des de l'edició de Youthanasia el 1994.\nAl març de 2007, Megadeth comença un tour pel Canadà i els Estats Units com a banda telonera de Heaven and Hell, seguit per un festival d'estiu a Europa. Al setembre de 2007 la banda torna als Estats Units amb una nova volta, Tour Of Duty, que continuaria pel Pacífic i Austràlia.\nEl 9 de d'octubre del 2007 es llança al mercat el que es coneix com el primer ''box set'' de la banda, anomenat [[Warchest:]] un compendi de 4 CDs i 1 DVD, amb material inèdit en viu en diferents presentacions i alguns comentaris dels membres de la banda, tres cançons inèdites i l'aparició de tots els músics que han format part de Megadeth, així com algunes versions de clàssics del [[Rock]] mundial com "Strange Ways" de [[Kiss]], i "It's Electric" de Diamond Head.\nA començaments de l'any 2008, el guitarrista Glen Drover abandona la formació a causa de motius familiars. El seu lloc és ocupat per [[Chris Broderick]], exmembre de Nevermore i [[Jag Panzer]]. La nova alineació va debutar en directe Finlandia el 4 de febrer. Respecte de la seva sortida, Drover va dir: 'Estic al corrent dels rumors que diuen que vaig deixar Megadeth per dedicar-me a la meva família. La meva vida familiar sempre ha estat la meva prioritat. Al final, no estava content amb la situació, em va fer voler ser més temps amb la meva família i adonar-me al següent capítol de la meva carrera musical que és el moment de passar. Tinc un munt de bons records, i vaig conèixer molta gent fabulosa durant aquest temps, tant fans com gent de la indústria'.\nMustaine va dir que estava content amb la decisió de Drover i està satisfet que el seu relleu sigui Broderick. Mustaine va assenyalar també que Chris ho estava fent "molt bé". Broderick va comentar: "Sé que he d'omplir unes sabates molt grans, i ho faré el millor possible".\nObtingut de «https://ca.wikipedia.org/wiki/Especial:MobileDiff/13162189»


Turquia encara és un emergent fràgil? | CaixaBank Research\nTurquia encara és un emergent fràgil?\nAl maig del 2013, quan es van conèixer les primeres indicacions sobre com seria el procés de normalització monetària als EUA, les cotitzacions dels actius de risc d'un seguit de països emergents van patir un càstig important. Aquest grup de països va ser batejat com «emergents fràgils», i un d'ells era Turquia. De llavors ençà, cada vegada que s'ha produït un episodi d'augment de l'aversió al risc emergent, la composició del grup d'economies emergents problemàtiques ha anat variant, però Turquia, juntament amb Sud-àfrica o el Brasil, s'hi ha mantingut. Aquesta assignació respon a la realitat del balanç de riscos turcs o és un biaix negatiu sense gaire base factual?\nEn els cinc últims anys, el creixement de Turquia ha estat notable, superior al 5% de mitjana anual. Malgrat que, el 2014, l'economia va lliscar cap al 3%, en el 2T 2015, el PIB va créixer el 3,8% interanual, la qual cosa diferencia Turquia d'altres emergents, com el Brasil o Rússia, que han entrat en recessió. No obstant això, la xifra d'avanç del PIB és elevada però poc sòlida, ja que és el resultat d'un patró de creixement poc sostenible. D'entrada, perquè, en gran part, l'acceleració de la primera meitat del 2015 és el resultat de la plena materialització del descens del preu del cru (les importacions de petroli són importants, ja que pugen al 6% del PIB). Però, sobretot, perquè el fort creixement ha anat acompanyat de desequilibris notoris en matèria de dèficit corrent (–5,9% del PIB en el 2T) i d'inflació (7,6% interanual a l'octubre). En aquest context, la política econòmica del país ha estat poc decidida. Tot i que la disciplina fiscal s'ha mantingut raonablement ferma, la política monetària ha estat poc apropiada. Malgrat que el repunt dels preus ha allunyat la inflació de l'objectiu del 5% del Banc Central de Turquia, el tipus de referència ha passat del 10% de mitjan 2014 a l'actual 7,5% (la qual cosa implica un tipus d'interès real negatiu).\nEn aquest context, s'entenen millor els dubtes dels inversors. El patró de creixement i la resposta de la política econòmica han agreujat les vulnerabilitats de Turquia. D'entrada, en perspectiva interna, els analistes mostren preocupació per la destinació de l'àmplia liquiditat de què el país ha disposat i, més concretament, pel fort avanç del crèdit privat i per l'augment dels preus de l'habitatge: en el període 2010-2014, el creixement anual mitjà va ser del 20% i del 13%, respectivament. No obstant això, el gran focus d'atenció se centra en les vulnerabilitats externes. El persistent dèficit corrent (superior al –7% del PIB de mitjana en el període 2010-2014) ha generat un augment notable del deute extern, que ha passat del 44% del PIB del 2009 al 58% actual, i, a més a més, el pes del deute extern a curt termini ha augmentat i representa ja un terç del total. A diferència d'altres emergents, el nivell de reserves internacionals no redueix gaire aquesta feblesa, perquè amb prou feines cobreix un terç del deute extern. La situació financera de les empreses en relació amb els seus riscos exteriors tampoc és tranquil·litzadora: entre el 2009 i el 2015, el deute corporatiu en divisa estrangera ha passat de 50.000 milions de dòlars a 180.000 milions (equivalents al 22% del PIB).\nSi a aquestes febleses macroeconòmiques i financeres s'afegeixen els focus d'incertesa geopolítica, el panorama s'enfosqueix una mica més. Arran de l'augment de la conflictivitat regional, Turquia s'ha vist obligada a incrementar el nivell de participació en la guerra siriana. Així mateix, aquests conflictes han tingut repercussions internes, com la necessitat d'afrontar un major risc terrorista que en el passat i de gestionar un volum important de refugiats (més de dos milions de persones des del 2011). Afortunadament, la incertesa sobre la governabilitat interna s'ha esvaït després de les eleccions legislatives del novembre, ja que han comportat una majoria clara per governar. En definitiva, tot i que la fragilitat potencial de Turquia no implica que tots els riscos esmentats s'hagin de materialitzar, la incertesa econòmica i política fa comprensible que el país es mantingui, en la ment dels inversors i dels analistes, entre els emergents que preocupen.


recursos – Pastoralfecc.cat\nMou la noviolència en l’educació, inscripció oberta\nNo cal que us espereu a les portes de la celebració del DENIP (Dia Escolar per la Noviolència i la Pau) per còrrer a cercar materials o preguntar-se què estem fent amb això de la noviolènci a l’escola. Avança’t ja i apunta’t a aquesta breu i profitosa formació que ofereix la FECC amb el Grup […]\n“E-migracions”. Ja està disponible el Llambregades de setembre de 2021\nAmb el títol “E-migracions”, en referència a la fusió dels antics blog i site de pastoral de la FECC en un nou espai web, es presenta el primer lliurament del butlletí “Llambregades de pastoral educativa” de l’Escola Cristiana per aquest curs 2021/22. L’apartat de reflexió presenta tres continguts. El primer, “Entorn d’Esperança” fa referència al […]


L'Ajuntament de Vilafranca ha contractat 10 joves del programa La Casa d'Oficis - De la Terra 5 durant 6 mesos | Ocupació\nInici / Notícies / L'Ajuntament de Vilafranca ha contractat 10 joves del programa La Casa d'Oficis - De la Terra 5 durant 6 mesos\n10 joves del barri de l’Espirall que acull la Casa d’Oficis De la Terra 5 han assolit els hàbits laborals bàsics i els coneixements tècnics necessaris per a superar la primera fase d’aquest programa. Per aquest motiu, amb data 30 de juny han passat a ser treballadors de l’Ajuntament de Vilafranca mitjançant un contracte de formació i treball de sis mesos de durada.\nAl llarg del primer semestre de l’any, els participants s’han estat formant en l’especialitat d’agricultura ecològica i jardineria, treballant a l’hort situat al carrer Francesc Candel del barri de l’Espirall i realitzant tasques de jardineria com el manteniment del recinte de la Fassina, poda de diferents tipus d’arbrat i a destacar, la plantació de 10 ametllers i 10 oliveres al barri de l’Espirall amb la col·laboració del Servei de Medi Ambient. Durant aquest període, totes les verdures i hortalisses ecològiques han proveït de matèria primera el càtering social de l’Ajuntament de Vilafranca i els excedents han anat al rebost solidari.\nL’Ajuntament de Vilafranca del Penedès, des del Servei d’Ocupació i Formació–La Fassina, impulsa per sisè any consecutiu el Pla Especial de Foment de l’Ocupació al barri de l’Espirall, en el marc del Programa Treball als barris, subvencionat pel Servei Públic d’Ocupació de Catalunya.


La policia escocesa demana a Clara Ponsatí que s'entregui\nLes autoritats han intentat posar-se en contacte amb ella i amb el seu advocat\nper Redacció diumenge, 25 de març 2018 - 16:56h | Actualitzat a 25/03/2018 20:19h\nLa policia escocesa ha comunicat, a través del seu compte de Twitter, que està en possessió de l'ordre d'arrest contra l'exconsellera Clara Ponsatí. Per aquest motiu, demanen que s'entregui a les autoritats al més aviat possible. El cos policial informa que s'han intentat posar en contacte, tant amb ella com amb el seu advocat.\n«Podem confirmar que estem en possessió d'una ordre de detenció europea per Clara Ponsatí. Hem fet una sèrie d'investigacions per intentar rastrejar i ara ha estat contactada pel seu advocat, que està negociant perquè la Sra. Ponsatí es lliuri a la policia», escrivien a la xarxe social.\nDesprés d'haver efectuat els primers moviments per trobar-la, els ha contactat l'advocat de l'exconsellera, que en aquests moments està fent totes les gestions necessàries perquè la seva clienta s'entregui a les autoritats. Recordem que Ponsatí va tornar a la localitat escocesa de St. Andrews, on és professora a la universitat, des de principis d'aquest mes.\nCarles Puigdemont, empresonat a Alemanya\nDurant el matí d'aquest diumenge la policia alemanya ha detingut l'expresident de la Generalitat Carles Puigdemont. Aquest ha estat traslladat a la presó de Neumünster, tot i que les autoritats no han volgut oferir més informació per «raons de seguretat». En aquest sentit, l'advocat belga ha expressat la seva confiança que la justícia alemanys no extradeixi Puigdemont per un delicte polític com rebel·lió.


Infosalut - Pla de Formació del Servei de Prevenció de Riscs Laboral 2016\nPla de Formació del Servei de Prevenció de Riscs Laboral 2016\nArticle anterior Conclusions de la VIII Trobada anual de biblioteques virtuals de ciències de la salut (REBISALUD 2016)\nArticle següent Conclusions de la trobada sobre la dieta mediterrània en el marc de l'Escola de Salut Pública de Menorca\nLa Direcció General de Funció Pública i Administracions Públiques, de la Conselleria d'Hisenda i Administracions Públiques, mitjançat el Servei de Prevenció de Riscs Laborals, ha publicat el Pla de Formació del Servei de Prevenció, corresponent al segon semestre de 2016.\nEl objectius del Pla són:\nSatisfer les necessitats formatives dels treballadors en prevenció de riscs laborals.\nPromoure entre ells la salut i la qualitat de la feina.\nLes sessions, que tendran una durada aproximada d'entre 90 i 120 minuts, s'impartiran de manera presencial al Servei de Prevenció de Riscs Laborals, situat al carrer de Jesús, núm. 40, de Palma (Recinte de l'Hospital Psiquiàtric).\nAquest Pla de Formació va dirigit al personal funcionari i laboral de l'Administració del Govern de les Illes Balears.\nEl termini d'inscripció romandrà obert des del dia 29 de setembre fins al dia 7 d'octubre de 2016.\nEl full d'inscripció el trobareu en el Pla mencionat.\n[Font: Conselleria d'Hisenda i Administracions Públiques. Direcció General de Funció Pública i Administracions Públiques. Servei de Prevenció de Riscs Laborals]


DISCOS I LLIBRES: de setembre 2016\nI no serà que tots som uns personatges apòcrifs?(Joan Fuster)\nPublicat per Pere J. Verdoy Casadellà a 9:07 Cap comentari:\nEn mi i el meu entorn s’adorm la vida.\nDes del silenci he mirat l’estany\ni si no fos pel tremolor de l’aigua\nno sabria que el cel encara alena.\nPublicat per Pere J. Verdoy Casadellà a 9:04 Cap comentari:\nAquest tema donava títol a un dels millors treballs que van firmar el grup Genesis. Un doble vinil on encara formava part del grup el seu líder Peter Gabriel. La seva sortida del grup va ser l’inici de la davallada del grup.\nPublicat per Pere J. Verdoy Casadellà a 9:03 Cap comentari:\nRUSH: “Flight By The Night”\nAquest disc aparegut l’any 1975 va ser el segon de la discografia del grup canadenc Rush. Aquest grup ha estat enquadrat dins del que es coneix com rock progressiu. En aquest disc els musics que formaven Rush eren Geddy Lee (veu i baix), Alex Lifeson (guitarra) i Neil Peart (bateria). Si en el primer disc dels Rush eren més a prop del heavy metal, en aquest “Fly by the Night” comencen a acostar-se al rock progressiu, especialment en el tema de més de vuit minuts titulat “By-Tor & The Snow Dog”. El títol del disc és una frase feta que significa un negoci que és una estafa.\nPublicat per Pere J. Verdoy Casadellà a 8:59 Cap comentari:\nEL ROCK EN VIVO\nAquest llibre és una mica un llibre-joguina. A més de ser una breu però completa història del rock, trobem a dins troquelats en 3D que es formen quan s’obra la pàgina on està. En un breu article sobre la història de la guitarra elèctrica, trobem reproduccions de guitarres famoses com la d’Eddie Cochran, la que va fer servir Robbie Roberston a la darrera actuació de The Band o el baix que van fer expressament per als ZZ Top. La història del rock està explicada per dècades i està plena d'anècdotes curioses. A peu de pàgina apareixen tot de curiositats del món del rock. Per tancar aquesta història del rock trobem una selecció de músics que parlen dels seus deu discos preferits. El llibre conté un cd d’entrevistes a líders de la indústria del rock.\nPublicat per Pere J. Verdoy Casadellà a 8:56 Cap comentari:\nINSTRUCCIÓ BREU I ÚTIL PER LOS CUINERS PRINCIPIANT...


El govern municipal presenta al ple el Pla d’Acció Municipal | Diari Sant Quirze - News SQ\nInici » a-ultimesnoticies » El govern municipal presenta al ple el Pla d’Acció Municipal\nDurant la sessió d’ahir també es va aprovar el reglament per a l’adjudicació d’habitatges socials d’emergència\nPOLÍTCA. El govern municipal va presentar al Ple ordinari d’ahir el Pla d’Acció Municipal 2020- 2023. Segons el tinent d’Alcaldia d’Hisenda Pública i Economia Local, Àlex Brossa, “el PAM és una eina de planificació que estableix les línies prioritàries, els objectius i les actuacions de l’acció del govern i que defineix el Sant Quirze que volem, adaptant-se a les necessitats emergents i tenint en compte la participació”.\nEl PAM de Sant Quirze consta de 231 propostes concentrades en 4 grans àmbits: Eix per la nova governança, participació ciutadana, transparència, gestió pública i comunicació; eix per la cohesió i l’acció socials; eix per una nova econòmica i la promoció econòmica; i eix per la recuperació de l’espai públic, la planificació urbana i el dret a la ciutat.\nD’aquestes propostes, el tinent d’Alcaldia Àlex Brossa, va destacar els 15 grans projectes de mandat: Nou complex esportiu municipal, la municipalització de l’aigua, el nou institut escola, la implantació del batxillerat artístic, l’augment del parc públic de lloguer, obrir l’Oficina Local d’Habitatge, augmentar l’espai de vianants al casc antic, l’elaboració del nou Pla de Mobilitat Urbana Sostenible, millorar la freqüència del transport públic col·lectiu (autobús), l’aprovació definitiva del Pla d’Ordenació Urbana Municipal (POUM), l’elaboració Pla Especial Torrents, nou projecte cultural a l’eix cultural Can Feliu-Biblioteca, Can Feliu Jove, realitzar el projecte i el pressupost per la variant de la C1413, i elaborar el projecte del pont-passera al polígon Can Canals.\nEl proper dimarts 17 de març, l’equip de govern farà una presentació pública del Pla d’Actuació Municipal 2020-2023 adreçada a la ciutadania\nAprovació Premi Dona de Sant Quirze 2020\nEL Ple de l’Ajuntament va aprovar per unanimitat distingir amb el Premi Dona de Sant Quirze 2020 a l’Associació de Dones Emprenedores i Empresàries de Sant Quirze del Vallès. La distinció honorífica en l’àmbit de Catalunya recau en l’escriptora Isabel-Clara Simó, i la distinció honorífica en l’àmbit internacional a l’activista de Guatemala Yolanda Oquelí. El passat 4 de febrer es van escollir les premiades en el marc de la Comissió del Premi Dona i es van acordar per unanimitat aquestes distincions.\nEl Premi Dona de Sant Quirze és un guardó honorífic que es lliura en el marc del 8 de març, Dia Internacional de les Dones, i té per objectiu reconèixer i visibilitzar socialment el valor del treball realitzat per dones que hagin contribuït a millorar la situació de les dones del municipi en tots els àmbits i a avançar cap a relacions equitatives entre dones i homes. L’acte de lliurament del Premi Dona de Sant Quirze 2020 tindrà lloc el proper dissabte 7 de març, a les 18.30 hores, a la Sala Josep Brossa de la Patronal i comptarà amb l’actuació d’Anna Roig & Àlex Cassanyes Big Band Project.\nReglament per a l’adjudicació d’habitatges socials d’emergència\nEl Ple de l’Ajuntament també va aprovar per unanimitat el nou Reglament per a l’adjudicació d’habitatges socials d’emergència i de priorització social per als habitatges del parc públic de protecció oficial de Sant Quirze del Vallès. Aquest nou reglament modifica el ja aprovat el passat mes de febrer de 2017 i regula que el Servei Municipal d’Habitatge sigui el responsable de gestionar i adjudicar els habitatges d’emergència municipals. La societat municipal COMU Sant Quirze del Vallès, S.L. prioritzarà aquells casos de vulnerabilitat acreditats mitjançant un informe dels Serveis Socials bàsics de l’Ajuntament, per tal d’adjudicar habitatges de lloguer que quedin lliures.\nEl nou reglament també recull la regulació específica pel que fa als requisits d’accés de les persones usuàries, el procediment i el possible seguiment, si s’escau, des del Servei de Benestar i Cicles de vida.\nReglament de la Mesa d’Habitatge\nEn la sessió plenària d’ahir també es va aprovar el reglament de la Mesa d’Habitatge. Aquest òrgan de participació ciutadana estarà format per Un/a representant delegat de cadascuna de les entitats o associacions del sector de l’Habitatge que tinguin el seu àmbit d’actuació al terme municipal de Sant Quirze del Vallès, un/a representant delegat de les meses municipals creades i adscrites a altres àmbits o àrees municipals, un/a representant delegat de l’empresa municipal Comu Sant Quirze del Vallès, SL, i la presidirà l’alcaldessa.\nL’objectiu de la Mesa, entre altres, és integrar la participació de la ciutadania i de les associacions del poble en els assumptes municipals que tinguin a veure amb l’àmbit de l’habitatge, definir conjuntament l’estratègia de l’Habitatge de Sant Quirze del Vallès i recollir els indicadors de necessitats socials relacionades amb l’àmbit de l’habitatge del municipi\nEs va donar compte del decret d’alcaldia de la delegació de les regidories de Gent Gran i Salut Pública a la senyora Gemma Gelabert.\nRatificació de l’acord de Junta de Govern Local de la pròrroga contracte administratiu especial lloguer local Av. Pau Casals. Aprovat per unanimitat.\nAprovació del canvi de societat adjudicatària del contracte d’arrendament de la nau del carrer Berguedà número 12 (Brigada Municipal d’obres). Aprovat per unanimitat.\nAprovació de la Disposició per LOT 1 Línies Fixes i LOT 2 Línies Mòbils per al període 2020 a 2025 Aprovat per unanimitat.\nProposta d’adhesió a la campanya #ThoEstasPerdent per promocionar i visibilitzar l’esport femení als mitjans de comunicació. L’objectiu de la campanya és promoure una major presència de les dones esportistes als mitjans, contribuint així a avançar a cap a la plena igualtat, trencar estereotips socials i mediàtics respecte a l’esport femení i posicionar-lo com un contingut d’interès i capaç d’atraure grans audiències. Aprovat per unanimitat.\nModificació nomenaments regidora Salut Pública i Gent Gran com a representant municipal en òrgans altres entitats. Aprovat per unanimitat.\nNomenament Jutge/jutgessa de Pau. Petra Molinero serà la titular i Josep Lluís Llopis, suplent. Aprovat per unanimitat.\nModificació Ordenances Fiscals 2020. S’augmenten les bonificacions en l’Ordenança reguladora de l’impost sobre béns immobles i l’Ordenança reguladora de la taxa per llicències o la comprovació d’activitats comunicades en matèria d’urbanisme. Aprovat per unanimitat.\nMoció presentada pel PSC-CP, a favor de l’impuls del pacte contra la crisi de preus de la fruita dolça. Aprovat per unanimitat.


Com gestionar música en iPhone fàcilment\n> Recursos > música > com gestionar música en iPhone fàcilment\nCom gaudir de música en el seu iPhone? Si és així, pot necessitar una eina de tercers per ajudar a gestionar música en iPhone. Si vostè tendeix a utilitzar iTunes, vostè ha de ser clar que cada vegada que vostè sync el seu iPhone amb iTunes, vostè perdrà els arxius de música anterior en el seu iPhone. De vegades, vostè pot tornar boig, especialment quan es té poc ment suprimir qualsevol cançó.\nSi vostè està preocupat, pot provar aquest programa - Wondershare TunesGo (per a usuaris de Windows) o Wondershare TunesGo (Mac) (per a usuaris de Mac). Les dues versions d'aquest programa gestionar fàcilment la música d'iPhone. Es permeten importar música des d'ordinador al seu iPhone, transferir música d'iPhone a iTunes i PC, així com suprimir música en iPhone. Ara, Descarregui la versió correcta al seu ordinador per provar-ho per tu mateix.\nManualment gestionar música en iPhone\nA la part de sota, anem a fer la versió de Windows com a exemple. Si utilitza la versió de Mac, vostè pot prendre els passos similars també.\nConnecta iPhone al teu ordinador i la llanxa MobileGo\nAl començament, llanci TunesGo al seu ordinador. Utilitzar un cable USB per connectar el seu iPhone a l'ordinador. Tan aviat com es connecta el seu iPhone, aquest programa detectar-lo i llavors mostrar-lo a la finestra principal.\nGestionar cançons en iPhone: importar música des d'ordinador a l'iPhone\nAra, a la columna esquerra, feu clic a "Mitjans de comunicació". Feu clic a "Música" per obrir la finestra de gestió de música. Per importar música, feu clic al triangle a "Afegeix". Llavors triï "Afegir arxiu" o "Afegir carpeta". Després d'escollir la seva música volia arxius o carpeta de música, cal importar them(it). Si té un Mac, descarregui el TunesGo (Mac), música de transferència de Mac per iPhone.\nGestionar la música d'iPhone: transferir música d'iPhone/iPad/iPod a iPhone\nSi teniu dos mecanismes de Poma, vostè també pot transferir música d'iPhone/iPod/iPad iPhone. Connectar els dos mecanismes de poma al seu ordinador. Després que està connectat reeixidament, hauria fer clic "Media" en el dispositiu d'Apple que voleu exportar la música. A la finestra de mitjans de comunicació, feu clic a "Música". A continuació, seleccionar els fitxers de música desitjat i feu clic al triangle sota "Exportar a". A la llista desplegable, escolliu exportar al seu iPhone.\nNota: En l'actualitat, no és compatible amb la versió de Mac transferir música entre l'iPhone, iPad i iPod.\nGestionar música en iPhone: exportar la música d'iPhone a ordinador i iTunes\nÉs bastant fàcil d'exportar la música a iTunes i l'ordinador. A la finestra principal, feu clic a "Exportació música a iTunes" o "Música d'exportació per ordinador". Llavors, s'exportaran música en l'iPhone.\nO, a la finestra de gestió de música, triar la seva música volia i feu clic al triangle sota "Exportar a". Al menú desplegable, triar "Exportar al meu ordinador" o "Exportar a iTunes biblioteca". Si voleu exportar música a iTunes, vostè també pot fer clic "Smart exportació a iTunes. Fent clic a això, només necessita transferir arxius de música que no són a la biblioteca d'iTunes.\nGestionar música iPhone: suprimir arxius de música en grup\nTria arxius de música que voleu suprimir. A continuació, feu clic a "Suprimeix".\n3 mètodes per fer iPhone SMS de reserva


"De tot això eixirem", les emotives cartes d'ànim d'una residència de majors a Almussafes\nEls més xicotets de la població han escrit cartes per als ancians de la Residència ‘La Vila’\nEl conegut projecte ‘Paraules que curen l'aïllament’, amb el qual es convida a la gent a animar als malalts i a les persones vulnerables durant el confinament pel Covid-19, ha arribat a la Residència ‘La Vila’ d'Almussafes. Xiquets, xiquetes i adolescents de diversos col·legis valencians, entre ells el CEIP Pontet de la localitat, han enviat cartes de suport perquè les persones que viuen en la infraestructura siguen conscients del suport de l'estudiantat d'aquests centres. A més de respondre una per una totes les cartes, l'empresa que gestiona el servei, Gesmed, ha compartit un emotiu vídeo d'agraïment que pot gaudir-se en les xarxes socials de la companyia. “Volem agrair de tot cor aquestes cartes tan sentides que ens han arribat a l'ànima. Ha sigut un detall preciós”, afirmen.\nL'alumnat de diferents col·legis de la província de València, entre els quals es troba el CEIP Pontet d'Almussafes, està participant durant l'estat d'alarma en el projecte ‘Paraules que curen l'aïllament’, amb el qual envien cartes d'ànim a la Residència ‘La Vila’ de la població per a ajudar les persones usuàries a afrontar aquesta situació.\nEl primer lliurament, compost per textos escrits per xiquets, xiquetes i adolescents de la Fundació Diagrama Torrent 2 i Torrent 3, el Col·legi Mas Camarena i el CEIP Pontet, va arribar al centre el passat divendres 27 de març a la infraestructura i, després de llegir-lo al complet, les persones destinatàries han dedicat temps a contestar una per una totes les missives, que llueixen ara ben visibles en les parets de l'edifici.\n“Des de ‘La Vila’ volem fer-vos saber el feliços que ens han fet les vostres lletres i dibuixos, els vostres missatges plens d'afecte i esperança”, han explicat els seus responsables a través de les xarxes socials, on també han compartit un emotiu vídeo en el qual una de les residents llig una carta d'agraïment en nom del conjunt de residents.\n“Volem agrair de tot cor aquestes cartes tan sentides que ens han arribat a l'ànima. Ha sigut un detall preciós que us hageu recordat de totes les persones majors en aquests moments tan difícils que estem vivint”, afirma la portaveu. “No heu de preocupar-vos per nosaltres, perquè estem molt ben cuidats i molt agraïts a les persones que ens cuiden amb afecte”, tranquil·litza.\nAixí mateix, en aquesta carta de contestació, en la qual es mostren convençuts que “de tot açò eixirem”, reflexionen també sobre el futur. “Hem d'aprofitar-ho per a convertir-nos en millors persones, ser més agraïts, solidaris i respectuosos”. Finalment, animen, quan es puga, “a visitar més als majors i a donar-los molts besos i afecte”.\n‘Paraules que curen l'aïllament’ és una iniciativa impulsada per la psiquiatra madrilenya Cristina Marín Campos, qui va enviar als seus contactes un àudio de WhatsApp que es va fer viral en el qual instava a enviar cartes amb l'objectiu d'animar a les persones malaltes o amb més risc de contagi pel coronavirus. En València ha continuat gràcies a la psiquiatra Yolanda Morant i la infermera Jessica Durán.


Gener – 2015 – Compromís per Almàssera\nEl col·lectiu continua amb la renovació de càrrecs\nRealitzada l’Assemblea Extraordinària de Compromís per Almàssera, per a l’elecció de càrrec, s’ha triat per unanimitat a en José Francisco Navarro i Marco com a portaveu del col·lectiu local. Joventut i experiència, cultural, valencianista, i el seu caràcter concil·liador i…\nDonem la enhorabona a les Falleres Majors i el President Infantil de la Falla Almàssera\nEl passat 18 de Gener a les 17 hores va tindre lloc l’acte de presentació de les Falleres Majors i el President Infantil de la Falla Almàssera per a l’exercisi 2014-2015. A ells els donem la enhorabona i ara els…\nEl poble de Villarta de San Juan ens convida a les seues festes\nSón els dies 23 i 24 de Gener. Teniu més informació a la seua web: http://villartadesanjuan.es\nAssistix al Ple de dilluns 26-01-2015 a les 22 hores\nVos adjuntem l’ordre del dia per a que participeu: 1º Aprovació Acta Sessió Anterior. 2º Donar compte informe d’intervenció, quart trimestre de 2014, sobre compliment de la Llei 15/2010 per la qual s’establixen mesures de lluita contra la morositat. 3º…\nLa Unió Artística Musical d’Almàssera té nou director: Pere Sanz i Alcover\nPere Sanz, realitza els seus estudis en el Conservatori Superior de Música de València, obtenint la titulació de Professor Superior en la especialitat de percussió amb la qualificació de sobresalient, realitzant a més els seus estudis de Post-Grau al centre…\nTreball del nostre regidor al consorci de serveis socials de l’Horta Nord\nJosep-Miquel Adell, regidor del grup municipal BLOC-Compromís per Almàssera, és el representant del nostre Ajuntament al consorci de serveis socials de l’Horta Nord. En estos moments, estan fent un treball d’adequació dels estatuts a la nova normativa estatal que ens…\nIniciem l’elaboració del programa electoral per Almàssera\nEn el procés que el col·lectiu local està realitzant per elaborar la llista de consens que es presentarà a les properes eleccions locals del proper maig de 2015, i després del paró per les festes de Nadal i Any Nou,…\nBenvinguts al col·lectiu!\nEl col·lectiu de Compromís per Almàssera com a resultat del explèndid treball d’acció política ha vist incrementat el cens en nous militants i simpatitzants. A tots ells i elles, els donem la benvinguda. Entre totes i tots aconseguirem el canvi\nDonem les gràcies a tots els que s’inscriviu a primàries\nEns sentim molts satisfets per la bona acollida rebuda al poble per el procés de primàries a les Corts. A data de hui, aproximadament, podran participar en estes eleccions a primàries 30 veïns i veïnes d’Almàssera. Animem a comprometre’s a…


Descobreix la Cecot\nLa Cecot dóna continuïtat a entitats gremials de gran prestigi en la societat catalana des de fa molts anys.\nEl 1401 es creà el Gremi Tèxtil Medieval, que agrupava, mitjançant diferents seccions industrials, la major part de la indústria tèxtil de la comarca. El 24 d'octubre de 1873 es funda l'Institut Industrial, que dóna continuïtat a aquest gremi.\nParal·lelament, l'any 1912, es crea la Unió Comercial i Industrial, federació de gremis independents agrupats per branques d'activitat, que agrupa la major part de les activitats comercials i industrials, excepte l'activitat tèxtil.\nA partir de 1975, la situació política, social i econòmica va desvetllar en alguns empresaris la necessitat de posar al dia les estructures empresarials, incidint en la necessitat d'agrupar els empresaris, a més de sectorialment, globalment.\nAquesta necessitat d'integració va arribar a totes dues entitats, cosa que va fer reestructurar els serveis, l'organització i el finançament de la federació gremial. La reflexió sobre aquest tema va impulsar l'Institut Industrial i la Unió Comercial i Industrial a concertar una mútua integració.\nEl 15 de març de 1978 es va crear un document entre els presidents de l'Institut Industrial i el de la Unió Comercial i Industrial, juntament amb els membres de les corresponents juntes com a compromissaris i mandataris, en el qual s'acorda constituir la Cecot, amb la finalitat de promoure i defensar els interessos de les empreses tant industrials, comercials, com de serveis.\nL'àmbit d'influència i d'actuació de la Cecot és autonòmic des del 1996.\na la seu central de la patronal catalana Cecot, una associació empresarial multisectorial integrada per una gran diversitat de gremis i associacions empresarials. La tasca que desenvolupa la Cecot és la d’ajudar autònoms, microempreses, i pimes a mantenir la primera posició per davant de la resta, i la d’aportar allò que li és propi: la representació davant les institucions, els agents socials i la societat en general per defensar els seus interessos i projectar la seva visió de futur, i proporcionar els serveis que permetin a les empreses estar en disposició de competir, si més no en les mateixes condicions que les capdavanteres. El futur de les empreses, a dia d’avui, s’escriu en clau de creixement, flexibilitat, innovació, qualitat i internacionalització, i la responsabilitat de la Cecotés fer entendre a la societat la importància que les empreses assoleixin aquests reptes perquè millori la seva qualitat de vida a alhora proveir-les de tot allò que necessiten per aconseguir-ho.\nGuia de visita (format pdf)


Comença la catequesi! – Escola Pia de Sarrià\nHem endegat la preparació per a la Comunió amb els nens i nenes de tercer i quart de primària. Aquest any hem rebut 44 nous alumnes de tercer que els divendres a la tarda entomen, amb força i ganes, aquest nou pas en el seu camí.\nL’equip de Pastoral de l’escola i els catequistes no podem estar més contents i motivats. Tenim moltes activitats preparades que els han de portar a una major coneixença de la vida i obra de Jesús, des d’una visió d’esperança i llum. Representacions escenificades de les paràboles, del Camí de la Llum de Pasqua, dels Sagraments, creació d’icones de grup, gimcana de Nadal, moltes cançons i un llarg etcètera que esperem que els agradi i els prepari per rebre la Comunió.\nL’AFA vol agrair a tots aquells pares i mares que fan de catequistes i ajuden aquests nens i nenes en el seu camí!\nPrevious PostBones festes famílies!Next PostI per fi la Confirmació!


Els Mossos detenen una vuitena persona per l'agressió sexual múltiple a Sabadell - Diari de Girona\nEls Mossos detenen una vuitena persona per l'agressió sexual múltiple a Sabadell\nEls Mossos d'Esquadra van detenir una vuitena persona presumptament relacionada amb l'agressió sexual al barri de Can Feu de Sabadell a una jove de 18 anys durant la matinada de diumenge. Per altra banda, un dels arrestats per l'agressió sexual múltiple tenia una ordre d'expulsió d'Espanya. Així ho van traslladar diverses fonts de la defensa als mitjans, i també van assegurar que quatre dels set detinguts tenen un expedient d'estrangeria obert i un altre individu té antecedents per robatori amb força.\nLa detenció es va produir mentre el jutge instructor prenia declaració a set arrestats més per l'agressió sexual, als quals va acordar prorrogar la detenció, fet pel qual avui tornaran a comparèixer davant el magistrat perquè decideixi si els envia a la presó, com demana la Fiscalia.\nSegons va informar el Tribunal Superior de Justícia de Catalunya (TSJC), després de comparèixer davant el titular del jutjat d'instrucció número 2 de Sabadell, que porta el cas, cinc dels detinguts es van acollir al seu dret a no declarar i dos més van accedir a respondre només les preguntes dels seus advocats. La Fiscalia ha demanat presó incondicional per als detinguts, a tres d'ells com a autors de l'agressió sexual i a quatre més com a cooperadors necessaris.\nAl matí, el jutge instructor ha pres declaració a la víctima, que, visiblement commocionada en rememorar els fets, ha ratificat davant el magistrat el que diumenge passat, dia 3, ja va explicar a la policia local de Sabadell: que va ser agredida sexualment per tres homes en una nau industrial abandonada, mentre la resta de presents no feien res per impedir-ho.


Toni Muñoz Sitges 08-10-2019 14:16 Lectures 412\nUE Sitges 2 – Can Buxeres 1\nEl Sitges suma la tercera victòria davant el Can Buxeres en un partit que es posava molt complicat i al que un gol salvador de Morillas en temps d’afegit donava un triomf més que treballat pels sitgetans.\nJugant uns molt bons minuts del primer temps amb alguna arribades que altres, com la que gaudia Dídac en una bona triangulació d’atac el seu remat el refusava el porter al minut 27, es va arribar al 40 en el que un passi a l’espai de Dídac guanyava l’esquena als defensors que amb la sortida del porter de volea la rifava rematant a gol en un moment d’aquets anomenats psicològics, el 1-0.\nL’equip però encarrilava un molt bon inici de la segona meitat, després és cert que els d’Hospitalet van saber pressionar i de que manera causant unes magnífiques sensacions tot i ser el colista, un penal justet amb gol de Lluís Miguel donava l’empat a un Can Buxeres aconseguint el que portaven minuts buscant, però que el porter local Lucas Caje havia anul·lat amb dos molt bones aturades instants abans.\nUn cop més el fons d’armari tornava a resoldre un partit que s’havia posat molt complicat a casa, la sortida d’Alex Morillas, així com Laguna i Jaume Jordi donava frescor a un Sitges un xic descol·locat, uns moviments fets des de la banqueta clau en el desenllaç final ja que el passi de Laguna, magistral, va servir perquè es fabriqués un gol que val més de tres punts.\nUE Sitges: Lucas Caje, Manu, Cubedo, Sacris (Laguna 80) Dídac, Doblas, (Alex Morillas 72) Marti, (Jaume Jordi 80) Geri, Edgard, Over i Cardiel.\nL’equip es desplaça aquest diumenge al camp de la Unificació Bellvitge, 8è a la taula amb 8 punts, conjunt que no sap que és guanyar a casa, dels dos partits disputats derrota amb l’Olivella i empat amb l’Espluguenc, l’hora d’inici les 12 hores.


Publicat el 28.4.06\nPublicat el 26.4.06\nEls pneumàtics de les rodes són un dels elements que tenen més repercusió en el rodatge de la bicicleta. Portar uns pneumàtics adequats al terreny per on rodarem ens donarà la relació velocitat/adherència/resistència que necessitem. Segons el relleu dels pneumàtics i la seva amplada tindrem millor o pitjor adherència en diferents terrenys. Pneumàtics molt amples i amb relleu ens donaran més adherència i més potència de fre, però ens restaran velocitat.\nLes bicicletes de muntanya munten rodes de 26''. Les amplades dels pneumàtics poden anar d'1,5'' a 2,2''. Per a terrenys accidentats i trialeres triarem pneumàtics d'1,90'' a 2,2'', els pneumàtics més amples ens donaran més resistència a cops i seran més indicats per a persones més pesades. Per a terrenys asfaltats o pistes en bon estat n'hi haurà prou amb rodes d'1,5'' a 1,85'' i amb un relleu poc profund.\nLes bicicletes de carretera munten rodes de 700 mm de diàmetre amb pneumàtics de 22 mm d'amplada, però si el pas de roda és suficient podem posar pneumàtics de fins a 28 mm. Les bicicletes híbrides també acostumen a portar rodes de 700 mm i pneumàtics de 28 mm a 32 mm. En els pneumàtics més amples podem trobar relleus aptes per a rodar en pistes de terra amb força seguretat.\nLa pressió aconsellada per a les rodes d'una bicicleta depèn de molts factors. Segons el pes del ciclista i l'ús que es faci de la bicicleta caldrà variar la pressió. Amb pressions més altes obtenim menys fricció amb el terra i per tant perdem adherència. Amb pressions més baixes guanyem adherència i certa amortiguació, però podem punxar la roda en pinçar la cambra amb la llanta. La taula inferior mostra algunes pressions aconsellades per a BTT, tot i que per un ús molt extrem podríem augmentar ½ bar la pressió de cada roda. Per bicicletes híbrides podem sumar 2 bars i per a bicicletes de carretera podem arribar a sumar 5 bars. Si els pneumàtics no estant en bones condicions pot ser que no suportin algunes pressions. També cal tenir en compte les pressions màximes i mínimes aconsellades pel fabricant que normalment venen escrites en el lateral del pneumàtic.\nPublicat el 21.4.06\nPublicat el 19.4.06\nFEM BICI: Federació d'Entitats per la Mobilitat amb Bicicleta de Catalunya (nova creació, twitter, FB)\nAssemblea de la Bicicleta de Sant Cugat (Sant Cugat, nova creació)\nLa Saboga (l'Hospitalet, Baix Llobregat, àrea BCN)\nInfobici, la Farinera, Vadebici\nPublicat el 18.4.06\nPublicat el 7.4.06\nPublicat el 5.4.06


Els padrins i els infants, protagonistes de la cremada de falles 2015\nEls fallaires d'Andorra la Vella homenatjaran els impulsors d'aquesta tradició durant la primera meitat del segle XX i celebraran els 10 anys de l'entrada dels nens a la rodada de falles\nM.C. Andorra la Vella 16/06/2015 19:26\n651x366 Acte de presentació de la Cremada de Falles 2015 / B.N Acte de presentació de la Cremada de Falles 2015 / B.N\n651x366 Acte de presentació de la Cremada de Falles 2015 Acte de presentació de la Cremada de Falles 2015\nLa Cremada de Falles d'enguany viurà una celebració doble. D'una banda, volen reconèixer l'impuls de la tradició i l'ajuda dels padrins de la primera meitat del segle XX que van participar en el projecte de recerca que va desembocar en el documental 'El camí del foc'. De l'altra, commemoren el 10è aniversari de l'entrada dels nens a la cremada de falles, en aquest cas, rodant boles de llum. "Es vol mostrar la transmissió de la tradició", ha indicat el president de l'Associació de Fallaires d'Andorra la Vella, Santi Sànchez,\nEls actes comencen aquest dimecres amb els tallers de falles durant la setmana i dissabte es farà el taller de falles tradicional. Finalment, dimarts se celebraran els actes organitzats amb el Centre de la Cultura Catalana i la cremada de falles. A les 19 hores es produirà la rebuda de la Flama del Canigó, posteriorment hi haurà l'homenatge als antics fallaires i el relleu dels fallaires majors i menors. L'acte davant de la Casa de la Vall acabarà amb la cremada de la falla tradicional i comptarà, com a novetat, amb la participació dels fallaires de Sant Julià que enguany és la parròquia amfitriona de la festa del foc.\nEl recorregut segueix els punts habituals i comença a la placeta del Puial. Allà es produirà un dels moments més esperats per als joves que fan el salt a les falles de foc, el bateig de foc.\nCom ha explicat l'encarregada de les falles infantils, Marta Guilemany, van començar fa 10 anys amb 10 nens i nenes, majoritàriament fills de fallaires. Sorgeix per la necessitat dels pares d'ocupar els infants mentre rodaven el foc i introdueix el coneixement i l'estima per la tradició des de ben petits. Fa 2 o 3 anys els primers infants van començar a cremar falles de foc i enguany seran una quarantena de nens i nenes que faran rodar les boles de llum.\nBaixant per l'antic carrer major i el carrer de la Vall, a l'avinguda Príncep Benlloch, davant del Comú d'Andorra la Vella, es podrà veure el Ball de fallaires, en què els participants mostraran les seves millors figures per impressionar el públic. La festa acaba, un any més, a la plaça Guillemó amb la darrera cremada de falles, l'encesa de la foguera, el Ball de Bruixes i l'actuació del grup de música tradicional Pont d'Arcalís.\nDurant el recorregut, han avançat, hi haurà "sorpreses musicals". En total, participaran en l'organització de la cremada unes 180 persones.\nConcurs fotogràfic i establiments amics\nCom l'any passat s'ha convocat de nou el concurs fotogràfic, amb les categories de càmeres digitals i Instagram. Enguany està obert tot l'estiu i hi haurà tres premis per a cada categoria.\nEl que s'ha començat aquest any és la iniciativa d'Establiments amics de les falles. Aquests mostraran un adhesiu i podran disposar d'estovalles de paper amb continguts relacionats amb la festa per fer-la arribar sobretot als turistes.


S’avancen els sopars d’empresa per esquivar possibles restriccions\nPreparació d'un sopar d'empresa / Pixabay\nMoltes empreses ja han celebrat els tradicionals sopars, mentre que d'altres els mantenen en 'stand by' a l'espera de l'evolució de la pandèmia\nLa corba ascendent que està tornant a fer la Covid a Catalunya podria perjudicar, de retruc, una de les tradicions més arrelades quan s’apropa el Nadal: els sopars d’empresa. Alguns experts, com ara la doctora Bea Mothe, de l’Hospital Germans Trias i Pujol, i d’altres que assessoren el Govern alerten que “no és una bona idea” que aquest Nadal es facin sopars d’empreses. “S’han de tenir en stand by i mirar com avança tot en les properes setmanes”, avisa Mothe.\nEn aquest marc, algunes empreses han optat per cancel·lar els sopars, però la majoria han preferit avançar-lo per por a noves restriccions. Així ho asseguren dos restaurants consultats per El Món. Un d’ells, Il Piccolo Focone, ha experimentat aquesta tendència a avançar els dinars de Nadal per esquivar restriccions futures. En aquest restaurant italià situat a prop de l’antiga fàbrica d’Estrella Damm ja se n’han celebrat mitja desena i en tenen previstos més aquesta primera quinzena de desembre. “Els sopars s’han avançat més de dues setmanes de forma sobtada”, explica la propietària, Isabel Pinar.\nCanviar els sopars per dinars d’empresa\nPer la seva banda, el gerent del restaurant Terra Ca la Nuri, Jordi Noguera, assegura que abans d’entrar al desembre ja han celebrat diversos dinars d’empresa. “No de grups molt grans, però sí d’unes quinze persones”, apunta. Assenyala també la tendència de canviar sopar d’empresa i festa posterior per un dinar. “Es fan molts més dinars que sopars, això sí que ho hem notat clarament”, explica el Jordi Noguera.\nTot i així, lamenta que ja s’estiguin començant a produir les primeres cancel·lacions per l’evolució de la pandèmia. “La gent té por i no sap què passarà”, assegura. De fet, mentre conversa amb El Món, el gerent d’aquest restaurant del carrer Consell de Cent de Barcelona rep un correu amb una cancel·lació d’un sopar d’empresa de trenta persones previst per al 16 de desembre.\nSense possibilitat de planificar\nEl que més preocupa els responsables d’aquest restaurant és la impossibilitat de fer previsions a llarg termini. “Hem d’anar dia a dia perquè no podem esbrinar què passarà ni què ens faran fer”, es queixa el Jordi Noguera. Sense poder planificar, el restaurant no pot carregar la bodega, comprar gènere especial o contractar més personal. “Ara és el passaport, però potser més endavant seran uns altres tipus de restriccions”, assenyala preocupat.\nEl passaport Covid, alerta, frenarà les reserves als restaurants, perquè hi haurà clients que no tinguin el certificat. Per això, el gerent de Terra Ca la Nuri sosté que “tota restricció que no sigui la normalitat farà frenar les reserves”. La part positiva, però, és que aquest any s’havia notat una recuperació a partir de l’estiu: “Aquest any anirà prou bé, no com l’any passat, quan a l’octubre ens van obligar a tancar. Allò va fer molt mal”.\nEl passaport Covid serà obligatori per entrar a restaurants a partir d’aquest divendres| ACN\nDinars d’empresa en ‘stand by‘\nDaniel Brasé, gerent de la Federació Intercomarcal d’Hostaleria, Restauració i Turisme (FIHRT), assegura que la tendència que perceben els agremiats és que molts dinars s’estan posant en stand by per la deriva de la pandèmia i l’exigència del passaport Covid.\n“Des de la setmana passada, abans que el Govern anunciés l’obligatorietat del passaport Covid, ja hi havia cancel·lacions de dinars i sopars en vista al que passava a Europa”, assegura Brasé, que apunta que la problemàtica per descarregar el document encara ho ha empitjorat més. Considera que algunes empreses analitzaran el seu funcionament en els pròxims dies per decidir si fan el tradicional sopar o dinar, tot i que creu que finalment sí que es faran. “No crec que les empreses deixin de fer sopars pel fet d’haver de presentar el certificat. No hauria de ser així amb la taxa de vacunats que tenim”, assegura.\nMalgrat això, igual que el gerent de Terra Ca la Nuri, adverteix que “és del tot imprevisible” saber si la pandèmia permetrà celebrar els sopars d’empresa durant el mes de desembre en vista a l’augment de casos que s’ha registrat a Europa i que ja s’estan registrant al país.\n“Alçàvem el vol i ara ens tallaran les ales”\nEl que més preocupa els propietaris del restaurant Il Piccolo Focone és que es freni la recuperació del sector a causa de possibles noves restriccions –tot i que el Govern ha assegurat que es prioritzarà el passaport Covid a les restriccions. “Estàvem alçant el vol i ara sembla que ens tornaran a tallar les ales”, lamenta Isabel Pinar, que veu amb preocupació la decisió del Govern d’ampliar l’ús del passaport Covid a partir d’aquest divendres.\n“Perdrem clients, segur”, diu contundent. De fet, puntualitza que ja han perdut un grup de 20 en què diverses persones no estaven vacunades, una taula de cinc que volia terrassa per seguretat i una altra taula de 10 perquè dues persones no estaven vacunades. “Ningú pagarà una PCR per venir a sopar”, assegura Pinar, que també està preocupada per haver de controlar el certificat a l’entrada de l’establiment. “Si no ho controlem bé, les inspeccions poden venir acompanyades de multes”, lamenta.